Pinta

Pinta on kõige põhjapoolsem Vaikse ookeani Galápagose saarestiku saartest. Kuulub Ecuadorile.

Saare pindala on 60 km². 

Saar on mägine, kõrgus kuni 650 m üle merepinna. 

Pinta saare elevantkilpkonnad moodustasid eraldi alamliigi, mille viimane teadaolev isend oli 2012. aastal surnud Üksildane Jüri. Pintal oli kunagi suur kilpkonnade populatsioon, kuid saarele toodud metsistunud kitsede tõttu vähenesid mitme aastakümne vältel kilpkonnade toiduhankimise võimalused. Praeguseks on kitsed saarelt eemaldatud ning endine olukord hakkab aeglaselt taastuma.

Saar on asustamata.

 Viited 

Kategooria:Galápagose saarte saared